ལོ་རྒྱུས་སྒང་བུད་མེད་སྤྱིར་བཏང་བའི་ཁྲོད་རླབས་ཆེན་གྱི་མི་སྣའང་མང་པོ་བྱུང་ཡོད།དཔེར་ན།རྒྱལ་ཡུམ་ཆེན་མོ་ལྟ་བུའི་ཆེས་སྤྱིར་བཏང་བ་དང་ཆེས་རླབས་ཆེན་གྱི་ཨ་མའང་བྱུང་ཡོད་དེ།ཁོ་མོའི་རང་རྣམ་བཤད་མ་ངའི་བུ་ཏཱ་ལའི་བླ་མསྐུ་ཞབས་རྒྱལ་ལོ་དོན་གྲུབ་ཀྱིས་བྲིས་པའི་གླེང་བརྗོད་ནང༌།༼གནའ་གཏམ་འདི་རླབས་ཆེན་བུད་མེད་ཅིག་དངོས་བརྒྱུད་ལོ་རྒྱུས་ཀྱི་ཟིན་ཐོ་ཡིན་ཞིང༌།ཨ་མ་ལགས་ཞིང་བའི་འཚོ་བ་ནས་འགོ་བརྩམས་ཏེ་རྗེས་སོར་ཁོ་མོའི་བུ་ཆུང་རྒྱལ་དབང་སྐུ་ཕྲེང་སྐུ་ཕྲེང་བཅུ་བཞི་པར་ངོས་འཛིན་གནང་མཚམས་དང༌།བོད་ཀྱི་ལོ་རྒྱུས་སྒང་ཆེས་གཡོ་ཡོམ་ཆེ་བའི་དུས་རིམ་ནང་ཞུགས་ནས་བཙན་བྱོལ་གྱི་གདམ་ག་མི་གནང་རང་གནང་ངང་རྒྱ་གར་ལ་སླེབས་ཡོད་པ་རེད།ཨ་མ་ལགས་ནང་ཆོས་ལ་དད་པ་རྩེ་གཅིག་ཏུ་ཡོད་མཁན་ཞིག་དང༌།མཉམ་སྐྱོ་མཉམ་སྡུག་གི་བྱམས་བརྩེ་དང་སེམས་པ་བཟང་པོས་་ཀུན་ནས་རྒྱན་ཡོད་པས།ཁོ་མོ་ངོ་ཤེས་པའི་མི་ཚང་མས་བརྩི་བཀུར་བྱེད་ཀྱི་ཡོད།ཨ་མ་ལགས་ལ་ཐུན་མོང་མ་ཡིན་པའི་གཤིས་ཀ་ཞིག་ཡོད་པ་ནི།བརྟན་ལྷིང་དང་བག་ཡོད་མེད་གཉིས་དེ་ཡིན།གཤིས་ཀ་འདི་ཁོ་མོར་འགྲོགས་ནས་མི་ཚེའི་ལོ་ཟླ་རྒྱུན་བསྲིངས་ཐུབ་ཡོད།༽གཞན་བུད་མེད་སྤྱིར་བཏང་བ་སྐོར་ཞིག་ཆུང་དུས་ནས་སློབ་གྲྭ་སོགས་འགྲིམས་མྱོང་མེད་པ་དང་གནས་ལུགས་ཆེན་པོ་ཤེས་ཀྱི་མེད་ནའང༌།ནམ་རྒྱུན་སེམས་པ་སྐྱིད་པོ་དང་གུ་ཡངས།ཆོག་ཤེས་ཀྱིས་ནང་ཚང་དོ་དམ་དང༌།བྱམས་བརྩེ་དང་དགའ་སྣང་གིས་ཁོ་མོ་དང་འགྲོ་འོངས་བྱེད་མཁན་ཀུན་ལ་རོགས་བསྐྱོར་བྱེད་ཀྱི་ཡོད་པ་དང༌།དེ་བས།རུ་ཁག་གམ་སྡེ་བ།གྲོང་ཚོའི་ནང་གི་མི་རྣམས་ཀྱི་བརྩི་བཀུར་དང་དགའ་ཞེན་ཐོབ་ཡོད་པ་རེད།